section_heading: Povijest
paragraph_text: Utakmicu s Crvenom zvezdom, prema procjenama, pratilo je gotovo 4.000 ljudi uz pomoć dodatnih tribina postavljenih ispod oba koša u dvorani, koje se i danas koriste, no povremeno, kao primjerice, na završnici kupa Krešimira Ćosića 2016./17. Uz to su ljudi, u odnosu na danas, stajali na tzv. balkonu (katu iznad tribina), oko dodatnih tribina postavljenih ispod koševa, iza klupa igrača te iza zapisničkoga stola. Godine 2014. u dvorani se održavao i Hrvatski košarkaški All-Star.